Vyhodnotenie medzirezortného pripomienkového konania
(uskutočnené v termíne  11. 11. 2005 – 30. 11. 2005)

Spôsob pripomienkového konania:  bežný postup
Zoznam oslovených subjektov: 	Podpredseda vlády SR pre európske záležitosti, ľudské práva a menšiny, MH SR,  MDPT SR, MZV SR, MF SR, MK SR, MO SR, MŠ SR, MZ SR, MVRR SR, MS SR, MPSVR SR, MP SR, MŽP SR, ÚV SR, ÚV SR odbor vládnej agendy, KÚ v Bratislave, KÚ v Trnave, KÚ v Trenčíne, KÚ v Nitre, KÚ v Žiline, KÚ v Banskej Bystrici, KÚ v  Prešove, KÚ v Košiciach

Počet oslovených subjektov:	 23
Zaslali do stanoveného termínu:   20	  
Zaslali po termíne:  0			  
Vôbec nezaslali:  3                               

Subjekty, ktoré nemali pripomienky:  10 (Podpredseda vlády SR pre európske záležitosti, ľudské práva a menšiny,  MK SR, MO SR, MS SR, MPSVR SR, KÚ v Trnave, KÚ v Nitre, KÚ v Žiline, KÚ v Banskej Bystrici, KÚ v Košiciach) 
					
Počet vznesených pripomienok:  11		            
z toho počet zásadných pripomienok:  0 	           
Počet ostatných pripomienok:  11		        
Počet akceptovaných pripomienok celkom:  7  
Počet čiastočne akceptovaných pripomienok:  0     
Počet neakceptovaných obyč. pripomienok:  4      
z toho neakceptov. zásadných pripomienok:  0  
Rozporové konanie: (s kým, kedy, na akej úrovni, s akým výsledkom):  0

Rezort	Pripomienka	Typ	Vyh.	Spôsob vyhodnotenia 	
MF SR
	V texte žiadam opraviť chybný dátum schválenia  uznesenia vlády č. 495, namiesto „ 2. apríla“  na „16. júla 1996“.

Úloha B.1 uznesenia vlády č. 704 z 18. júla 2001 bola zrušená uznesením vlády č. 761/2005.
 	O

O	A

A	Opravené podľa pripomienky. 

Úloha vypustená  z materiálu.	
MH SR	Úloha B.1. z uznesenia vlády SR č. 704/2001 už bola uznesením vlády č. 761 z 5. októbra 2005, bod C.1., zrušená pre všetkých jej nositeľov. 
	O

	A	 Úloha vypustená  z materiálu.	
MŠ SR	Na strave 4 vlastného materiálu v uznesení vlády SR č. 286 z 23. 4. 2003 – opraviť v názve uznesenia rok (aktualizácia na roky 2003-2006)

Uznesenie vlády SR č. 704 z 18. 7. 2001 úloha B.1. – úloha je zrušená uznesením vlády SR č. 761 z 5. 10. 2005.
	O

O	A

A	Opravené podľa pripomienky. 

Úloha vypustená  z materiálu. 	
MZ SR	Úloha B. 1 uznesenia vlády SR č. 704 z 18. júla 2001 (bod A.2 materiálu) bola zrušená uznesením vlády SR č. 761 z 5. októbra 2005.
	O	A	Úloha vypustená  z materiálu.	
MVRR  SR	Úloha na zrušenie č. 704/2001 – B.1 bola zrušená uznesením vlády SR č. 761/2005 – C.1 zo dňa 05.10.2005.
 	O	A	Úloha vypustená  z materiálu.	
MZV  SR	Odporúčame  preveriť spôsob plnenia úlohy vyplývajúcej z uznesenia vlády č. 354/2005, bod 19, časť IV., ktorá mala byť realizovaná prípravou a vydaním nariadenia vlády. Podľa zdôvodnenia návrhu na zrušenie úlohy bude predmetná otázka riešená „nariadením Ministerstva vnútra SR“, čo je zrejme chybná formulácia.
	O	N	Nejde o chybnú formuláciu. Predmetná úloha bude riešená nariadením Ministerstva vnútra SR. 	
MDPT SR	Žiadame v návrhu uznesenia v bode A.2 zrušiť úlohu B.1 uznesenia vlády SR  704 zo dňa 18. 7. 2001 aj pre ministra dopravy, pôšt a telekomunikácií.
	O	N	Úloha vypustená  z materiálu, pretože bola zrušená uznesením vlády SR č. 761 z 5. októbra 2005 pre všetkých jej nositeľov.	

Rezort	Pripomienka	Typ	Vyh.	Spôsob vyhodnotenia 	
MP SR	Odporúčame prehodnotiť a zvážiť zrušenie úlohy C.1. uznesenia vlády SR č. 495/1995 v znení uznesenia vlády SR č. 127/1997 z toho dôvodu, že napríklad dislokáciu orgánov špecializovanej štátnej správy zriadených k 01.01.2004 nie je možné ešte ani v súčasnosti považovať za úplne ukončenú. Niektoré orgány štátnej správy nesídlia totiž v budovách vo vlastníctve štátu, a niektoré síce sídlia v budovách štátnych príspevkových organizácií, ktoré sa však pripravujú na transformáciu na „súkromné“ neziskové organizácie. Pritom na základe Opatrenia Ministerstva financií Slovenskej republiky č. 01/R/2004 zo 16.12.2004, ktorým sa s účinnosťou od 01.01.2005 zrušila regulácia cien nájomného za nebytové priestory pre fyzické a právnické osoby, ktoré prenajímajú nebytové priestory orgánom štátnej správy vrátane ich špecializovaných zložiek (regulácia pôvodne stanovená v prílohe č. 7 k Opatreniu MF SR č. 01/R/2003 z 09.12.2003), niektoré neštátne subjekty, v budovách ktorých sídlia orgány štátnej správy, v súčasnosti vypovedávajú pôvodne uzavreté nájomné zmluvy a žiadajú aj niekoľkonásobne vyššie nájomné. Napríklad Všeobecná úverová banka v budove pobočky v Trnave, v ktorej sídli Krajský lesný úrad Trnava. Zrušením uvedenej úlohy by zanikol proces informovania Ministerstva vnútra SR a súčasne Dislokačnej komisie vlády SR zriadenej pri MV SR o uvoľnených prebytočných kancelárskych priestoroch v budovách vo vlastníctve štátu.
	Odôvodnenie, že „zákon NR SR č. 278/1993 Z. z. o správe majetku štátu v znení neskorších predpisov v § 8 dostatočne zabezpečil kontrolu prevodov nehnuteľného majetku štátu uloženou povinnosťou ponúknuť prednostne prebytočný majetok iným štátnym rozpočtovým a príspevkovým organizáciám“ nepovažujeme za dostatočné, keďže ponuka môže byť vykonaná iba vybraným štátnym organizáciám s vynechaním a neupovedomením práve štátnej organizácie, ktorá ma priestorové problémy, o ktorých upovedomila dislokačnú komisiu.
	Do času, kým nebudú všetky štátne orgány a organizácie preukázateľne sídliť v budovách alebo v častiach budov vo vlastníckom podiele štátu, zrušenie uvedenej úlohy neodporúčame.
	O	N	Trváme na tom, že vyžiadanie súhlasného stanoviska sekcie verejnej správy ministerstva vnútra k predmetným prevodom sa  v tomto období javí ako nadbytočné a spôsobuje správcom len zvýšenie administratívy. 	

Rezort	Pripomienka	Typ	Vyh.	Spôsob vyhodnotenia 	
MŽP SR	Program protipovodňovej ochrany Slovenskej republiky do roku 2010 napriek jeho nízkemu časovému plneniu zastáva v platnosti. Nakoľko Ministerstvu vnútra SR v oblasti ochrany pred povodňami vyplývajú povinnosti v zmysle § 24 písm. b) zákona č. 666/2004 Z. z. o ochrane pred povodňami, nemôžem súhlasiť s navrhovaným zrušením predmetnej úlohy z uznesenia vlády Slovenskej republiky č. 25 z 15. januára 2003 bod B. 1.	O	N	Trváme na stanovisku, že súčasné materiálno-technické vybavenie hasičských jednotiek na výkon povodňových prác nepostačuje na plnenie úloh vyplývajúcich zo zákona č. 666/2004 Z. z. o ochrane pred povodňami, preto navrhujeme úlohu zrušiť.	

Vysvetlivky k skratkám v tabuľke:
Z – zásadná
O – obyčajná
A – akceptovaná
N – neakceptovaná
C – čiastočne akceptovaná